ועדת הכספים, כנסת 20, פרוטוקול מספר 228, 2016-01-04 11:40

משה גפני: שלום, אני פותח את הישיבה בנושא הצעת חוק לתיקון פקודת מס הכנסה (פטור על הכנסה מרבית המשולמת על כספי פיצויים לעיוור או לנכה), התשע"ו–2015.

משה גפני: בישיבה הקודמת קיימנו על זה דיון לקריאה הראשונה, וביקשתי לציין את רשות המסים, שבסופו של דבר תמכה בחוק הזה.

משה גפני: אני מבקש לדון על זה לקריאה שניה ושלישית.

<שלומית ארליך: "תיקון סעיף 9.

<שלומית ארליך: 1.

<שלומית ארליך: בפקודת מס הכנסת בסעיף 9(5)(ב(, במקום הסכום הנקוב בסיפא, שהיום עומד על 262,320 שקלים יבוא 300,000 שקלים חדשים.

<שלומית ארליך: "

משה גפני: החוק הזה מדבר על מקרה שבו מישהו נפגע בתאונת דרכים והוא עיוור או נכה.

משה גפני: החוק הזה מדבר על מקרה שבו לוקחים את כספי הפיצויים – לפעמים הוא יכול להיות כסף גדול – ומשקיעים את זה בבנק או בכל מקום שחלה עליו תשואה, ועם התשואה הזאת אותו נכה או עיוור יכול לחיות עד סוף חייו, מהרווח שמגיע מהכסף הזה.

משה גפני: אני חושב שלא היה צריך שבכלל תהיה הגבלה בעניין, אבל בהצעת החוק הפרטית של חבר הכנסת מקלב ושלי קבענו שכאשר עשו את ההגדלה של רווח הון לא העלו את הנושא של הפטור ממס לאלה שמשקיעים את הכסף הזה לעיוור או לנכה.

משה גפני: ייאמר לשבחה של רשות המסים שבסוף הם וויתרו על הגבלת הסכום שעליו מדובר.

משה גפני: אני חושב שזה חוק הומני ממדרגה ראשונה.

משה גפני: היה צריך לבטל את זה לגמרי, אבל אני מבקש את האישור רק לגבי מה שסיכמנו, כפי שהקריאה היועצת המשפטית – 300,000 שקלים חדשים.

משה גפני: מה לגבי התחילה?

<ברוך משולם: שנת המס 2016.

<שלומית ארליך: נוסיף סעיף תחילה שיגיד שתחילתו של החוק תהיה מה-1 בינואר 2016.

משה גפני: רצית להתייחס לחוק הזה?

<מירב גילי הירש: רצינו להודות על התיקון.

משה גפני: את סמנכ"ל במרכז לעיוור.

משה גפני: בסדר.

משה גפני: עוד הערות?

משה גפני: הצעת חוק לתיקון פקודת מס הכנסה (מס' 216) (פטור על הכנסה מריבית המשולמת מכספי פיצויים לעיוור או לנכה), התשע"ו-2016.

משה גפני: אנחנו מוסיפים לחוק הזה סעיף תחולה, שזה יהיה מה-1 בינואר 2016.

משה גפני: מי בעד אישור החוק לקריאה שניה ושלישית?

משה גפני: מי נגד?

משה גפני: בעד הצעת החוק – רוב

משה גפני: הצעת החוק נתקבלה.

משה גפני: תודה, הצעת החוק אושרה לקריאה שניה ושלישית.

משה גפני: אני נועל את הישיבה.